કેમ્બ્રિજ એનાલિટિકા પાસે આટલા મોટા પ્રમાણમાં લોકોના અંગત ડેટા કોણે પહોંચાડ્યાં તેને લઈને હજી પણ આશંકા છે. પરંતુ આ ઘટનાએ દુનિયાભરમાં જાણે ભૂકંપ સર્જ્યો છે. આ મામલે ફેસબુકના ફાઉંડર માર્ક ઝકરબર્ગને અમેરિકાની સંસદનું તેડું આવ્યું છે. બે દિવસથી તેઓ સંસદ સામે આ મામલે સ્પષ્ટિકરણ આપી રહ્યાં છે. તે દરમિયાન તેમને અમેરિકાના સાંસદોના તીખા સવાલોનો સામનો કરી રહ્યાં છે. તે દરમિયાન એક સાંસદે ઝકરબર્ગને પુછી લીધું હતું કે, શું કેમ્બ્રિજ એનાલિટિકા મામલે તમારો અંગત ડેટા પણ લીક થયો છે? બધાના આશ્ચર્ય વચ્ચે જવાબ આપતા માર્ક ઝકરબર્ગે કહ્યું હતું કે, હા, મારો ડેટા પણ કેમ્બ્રિજ એનાલિટિકા પાસે પહોંચ્યો છે.